## Odluka o dodjeli državnih nagrada za znanost.

### NN 60/1997 (11.6.1997.), Odluka o dodjeli državnih nagrada za znanost.

# **ODBOR ZA PODJELU DRŽAVNIH NAGRADA ZA ZNANOST**

Odbor za podjelu državnih nagrada za znanost imenovan Odlukom Zastupničkog
doma Sabora Republike Hrvatske na sjednici 17. svibnja 1996. godine u sastavu:

Predsjednik: Akademik Vlatko Pavletić

Članovi: dr. sc. Nedjeljko Mihanović, akademik Željko Bujas, prof. dr.
sc. Želimir Sladoljev, prof. dr. sc. Nikola Cindro, prof. dr. sc. Zvonimir
Rumboldt, prof. dr. sc. Željko Matić, prof. dr. sc. Pero Jurković, prof.
dr. sc. Marija Ivezić, akademik Željko Kućan, prof. dr. sc. Ivan Katavić,
akademik Dragan Dekaris i prof. dr. sc. Đurđica Vasilj, donio je temeljem
Zakona o hrvatskim državnim nagradama za znanost ("Narodne novine", br.
108/95), na svojoj 3. sjednici održanoj 30. travnja 1997. godine

## **ODLUKU**

### **O DODJELI DRŽAVNIH NAGRADA ZA ZNANOST**

***I. Državnom nagradom za životno djelo nagrađuju se:***

1. Akademik IVO PETRICIOLI umirovljeni redoviti profesor Filozofskog
fakuleta u Zadru, za cjelokupni znanstvenoistraživački rad u području humanističkih
znanosti, posebice povijesti umjetnosti i klasične arheologije

2. Prof. dr. sc. MARKO BRANICA znanstveni savjetnik Instituta "Ruđer
Bošković" u Zagrebu, za cjelokupni znanstvenoistraživački rad u području
prirodnih znanosti, posebice oceanologije, temeljne elektrokemije i fizikalnoanalitičke
kemije

3. Akademik ANDRIJA KAŠTELAN redoviti profesor Medicinskog fakulteta
u Zagrebu, za cjelokupni znanstvenoistraživački rad u području biomedicinskih
znanosti, posebice eksperimentalne i kliničke transplatacijske imunologije
te imunogenetike čovjeka

4. Akademik VOJISLAV BEGO redoviti profesor Fakulteta elektrotehnike
i računarstva u Zagrebu, za cjelokupni znanstvenoistraživački rad u području
tehničkih znanosti, posebice mjeriteljstva u elektrotehnici

5. Prof. dr. sc. BRANKO JAKAŠA umirovljeni redoviti profesor Pravnog
fakulteta u Zagrebu, za cjelokupni znanstvenoistraživački rad u području
društvenih znanosti, posebice izradbi sustava pomorskog prava

***II. Godišnjom državnom nagradom za znanost nagrađuju se:***

1. Prof. dr. sc. NIKŠA GLIGO izvanredni profesor Muzičke akademije u
Zagrebu, za istaknuto znanstveno djelo *"Pojmovni vodič kroz glazbu 20.
stoljeća s uputama za pravilnu uporabu pojmova"* (Muzički informativni
centar Koncertne direkcije Zagreb i Matica hrvatska, Zagreb, 1996) u području
humanističkih znanosti

2. Dr. sc. ANĐELKO BADURINA znanstveni savjetnik Instituta za povijest
umjetnosti u Zagrebu, za istaknuto znanstveno djelo *"Iluminirani rukopisi
u Hrvatskoj"* (Kršćanska sadašnjost i Institut za povijest umjetnosti,
Zagreb, 1995) u području humanističkih znanosti

3. Dr. sc. IVO PERIĆ umirovljeni savjetnik Zavoda za povijesne znanosti
HAZU, za istaknuto znanstveno djelo *"Mladi Supilo"* (Školska knjiga,
Zagreb, 1996) u području humanističkih znanosti

4. Prof. dr. sc. JOSIP PEČARIĆ redoviti profesor Tekstilno-tehnološkog
fakulteta u Zagrebu, za značajno znanstveno dostignuće u području prirodnih
znanosti, posebice za doprinos problematici matričnih nejednakosti

5. Dr. sc. SLOBODAN DANKO BOSANAC znanstveni savjetnik Instituta "Ruđer
Bošković" u Zagrebu, za značajno znanstveno dostignuće u području prirodnih
znanosti, posebice atomskih, molekulskih i klasterskih sudarnih procesa

6. Prof. dr. sc. NIKOLA JURETIĆ redoviti profesor Prirodoslovno-matematičkog
fakulteta u Zagrebu, za značajno znanstveno dostignuće u području prirodnih
znanosti, posebice biljne virologije

7. Prof. dr. sc. MARIN BULAT redoviti profesor Medicinskog fakulteta
u Zagrebu, za značajno znanstveno dostignuće u području biomedicinskih
znanosti, posebice za istraživanja cerebrospinalnog likvora i mozga

8. Prof. dr. sc. EUGENIJA ŽUŠKIN redovita profesorica Medicinskog fakulteta
u Zagrebu, za značajno znanstveno dostignuće u području biomedicinskih
znanosti, posebice profesionalnih respiratornih bolesti unutar medicine
rada

9. Prof. dr. sc. IVICA ANIĆ izvanredni profesor Stomatološkog fakulteta
u Zagrebu, za značajno znanstveno dostignuće u području biomedicinskih
znanosti, posebice endodonciji i primjeni lasera u stomatologiji

10. Prof. dr. sc. IVO KOLIN umirovljeni redoviti profesor Tehnološkog
fakulteta u Zagrebu, za značajno znanstveno otkriće u području tehničkih
znanosti - Stirlingov motor plosnatog tipa

11. Suradnici:

Prof. dr. sc. BRANKO JEREN, redoviti profesor i

mr. sc. PREDRAG PALE, asistent Fakulteta elektrotehnike i računarstva
u Zagrebu, za primjenu rezultata znanstvenoistraživačkog rada u području
tehničkih znanosti, posebice za organizaciju i realizaciju Hrvatske akademske
računalne mreže te za njeno povezivanje sa svijetom

12. skupina suradnika:

mr. sc. MIROSLAV POLJAK,

BORIS BOJANIĆ, dipl. ing.

JOSIP TOMAŠEVIĆ, dipl. ing. i

TOMISLAV HAFNER, ing. istraživači Instituta za elektrotehniku d.d.,
Končar u Zagrebu, za primjenu rezultata znanstvenoistraživačkog rada u
području tehničkih znanosti, posebice za originalno rješenje naponsko-strujnog
mjernog transformatora u elektroenergetskim mrežama

13. Dr. sc. ZORA RABOTEG-ŠARIĆ znanstvena suradnica Instituta za primijenjena
društvena istraživanja u Zagrebu, za istaknuto znanstveno djelo *"Psihologija
altruizma"* (Alinea, Zagreb, 1995) u području društvenih znanosti

14. Prof. dr. sc. VLADIMIR VESELICA redoviti profesor Ekonomskog fakulteta
u Zagrebu, za istaknuto znanstveno djelo *"Financijski sustav u ekonomiji"*
(Inženjerski biro, Zagreb, 1995) u području društvenih znanosti

15. Dr. sc. VESNA LAMZA-POSAVEC znanstvena suradnica Instituta za primijenjena
društvena istraživanja u Zagrebu, za istaknuto znanstveno djelo *"Javno
mnijenje: teorije i istraživanje"* (Alinea, Zagreb, 1995) u području
društvenih znanosti

***III. Godišnjom državnom nagradom za popularizaciju i promidžbu
znanosti nagrađuju se:***

1. Dr. sc. GRETA PIFAT-MRZLJAK viša znanstvena suradnica Instituta "Ruđer
Bošković" u Zagrebu, za doprinos u širenju spoznaja o hrvatskoj znanosti
u svijetu, posebice za autorstvo izložbe "Znanost u Hrvata: Prirodoslovlje
i njegova primjena", Zagreb, 1996.

2. Prof. dr. sc. VLADIMIR GRDINIĆ redoviti profesor Farmaceutsko-biokemijskog
fakulteta u Zagrebu, za doprinos u širenju spoznaja o farmaceutskoj znanosti,
posebice o hrvatskom ljekarništvu

3. Dr. sc. IVAN GRUBIŠIĆ viši asistent Instituta za primijenjena društvena
istraživanja u Zagrebu, za doprinos u širenju spoznaja o položaju i razvitku
društvenih znanosti organiziranjem brojnih znanstvenih tribina i rasprava

Klasa: 061-03/97-02/007
Urbroj: 533-02-97-4
Zagreb, 30. travnja 1997.

Predsjednik
Odbora za podjelu državnih nagrada
za znanost
**akademik Vlatko Pavletić,** v. r.

Odluka, NN 60/1997-938